Z A P I S N I K
40. sjednice Vijeća Gradske četvrti Brezovica, 
održane 19. srpnja 2024. (petak) u sjedištu Gradske četvrti Brezovica,
 Brezovička cesta 100, s početkom u 17,00 sati.

Nazočni članovi Vijeća Gradske četvrti Brezovica: 
Tomislav Cavrić, Ivan Pucko, Zdravko Harmicar, Vladimir Iviček, Zlatko Katulić, Ivica Kovačić, Ivica Mavračić, Marina Pucević i Srećko Tatar.

Nenazočni članovi Vijeća Gradske četvrti Brezovica:
Irena Borovina i Nenad Žugaj.

Nazočni službenik Gradskog ureda za mjesnu samoupravu, promet, civilnu zaštitu i sigurnost:
Petar Vukelić, voditelj Područnog odsjeka Brezovica (Novi Zagreb)

Ostali prisutni:
Ivan Petrić, v.d. ravnatelj Osnovne škole Brezovica

Sjednicu otvara Tomislav Cavrić, predsjednik Vijeća Gradske četvrti Brezovica,  pozdravlja nazočne te se zahvaljuje v.d. ravnatelju Osnovne škole Brezovica što je došao na sjednicu te mu daje riječ.
Ivan Petrić informira članove Vijeća o funkcioniranju škole i problemima s nedostatkom prostora u centralnom objektu te povećavanju broja učenika koji upisuju školu. U centralnom školskom objektu Osnovne škole Brezovica svake godine se poveća broj učenika (2020. godine bilo je 633, 2021. godine bilo ih je 653, 2022. godine bilo ih je 682 te se 2023. godine broj se povećao na 704 učenika). Članovi Vijeća raspravljali su o potrebi proširenja objekta Osnovne škole Brezovica i izgradnji novog objekta škole zbog doseljavanja stanovništva, demografskog rasta i planiranog uvođenja jednosmjenske nastave u škole. Predsjednik Vijeća Tomislav Cavrić izvještava kako je pripremljen prijedlog zaključka kojim bi se predložila organizacija sastanka s predstavnicima Gradskog ureda za obrazovanje, sport i mlade vezano uz probleme s kojima se susreće škola u Brezovici. Tomislav Cavrić zahvalio se Ivanu Petrić na dobivenim informacijama i dolasku.

/Ivan Petrić napustio je sjednicu u 17,50 sati./

Predsjednik Vijeća, konstatira da je sada nazočno 9 od 11 članova Vijeća, čime su stečeni uvjeti za raspravu i pravovaljano odlučivanje. 
Prije utvrđivanja dnevnog reda, predsjednik otvara raspravu o zapisniku 39. sjednice Vijeća Gradske četvrti Brezovica. 
S obzirom na to da se nitko ne javlja za riječ, zapisnik daje na glasovanje.
Jednoglasno (9 “za“) je usvojen zapisnik 39. sjednice.


Tomislav Cavrić rekao je kako je primio e-pismo od strane službenika Gradskog ureda za obnovu, izgradnju, prostorno uređenje, graditeljstvo i komunalne poslove kojim se traži definiranje lokacije za postavu javnog sata u Brezovici. Predlaže nadopunu dnevnog reda točkom „Prijedlog zaključka o postavljanju javnih satova na području Grada Zagreba.“
Tomislav Cavrić izvještava o sastanku koji je tog dana imao s predstavnicima Doma zdravlja Zagreb – centar i Gradskog ureda za socijalnu zaštitu, zdravstvo, branitelje i osobe s invaliditetom. Predlaže da se u dnevni red uvrsti dodatna točka dnevnog reda „Rasprava o izradi projektnog zadatka za izgradnju objekta zdravstvene i društvene namjene u naselju Brezovica.“
Predsjednik Vijeća Tomislav Cavrić predlaže da se redom glasuje o dopunama dnevnog reda. Vijeće je jednoglasno (9 „za“) prihvatilo prijedloge dopune dnevnog reda.
Predsjednik Vijeća predlaže izmjenu redoslijeda dnevnog reda. Vijeće je jednoglasno (9 „za“) prihvatilo izmjenu redoslijeda dopunjenog dnevnog reda.
Utvrđuje novi dopunjeni prijedlog dnevnog reda te ga daje na glasovanje.
Vijeće je jednoglasno (9 “za“) usvojilo

dnevni red:

1. Prijedlog zaključka o potrebi proširenja objekta Osnovne škole Brezovica ili izgradnji novog objekta škole
2. Prijedlog zaključka o inicijativi za izmjenu Odluke o komunalnom doprinosu
3. Prijedlog zaključka davanju mišljenja o Nacrtu prijedloga Odluke o prostorima mjesne samouprave
4. Prijedlog zaključka o davanju mišljenja o Nacrtu prijedloga Zaključka o popisu ulica po zonama
5. Prijedlog Prioriteta Plana komunalnih aktivnosti Gradske četvrti Brezovica u 2025.
6. Prijedlog zaključka o davanju mišljenja na prijedlog izmjene Prostornog plana Grada Zagreba na traženje građanke I.T.
7. Prijedlog zaključka o postavljanju javnih satova na području Grada Zagreba
8. Rasprava o izradi projektnog zadatka za izgradnju objekta zdravstvene i društvene namjene u naselju Brezovica
9. Pitanja, prijedlozi i prigovori


Ad. 1. Prijedlog zaključka o potrebi proširenja objekta Osnovne škole Brezovica ili izgradnji novog objekta škole
	
         Predsjednik Vijeća Tomislav Cavrić informira članove o Prijedlogu zaključka te otvara raspravu. Članovi Vijeća, raspravljali su o formulaciji prijedloga zaključka te obrazloženju. Predložili su izmjenu prijedloga zaključka na način tako da se izmjeni veznik „ili“ u „i“ kako bi se naglasila potreba izgradnje novog objekta i proširenja postojećeg objekta.
Nakon kraće rasprave izmijenjeni Prijedlog zaključka daje na glasovanje.
          Vijeće je jednoglasno (9 „za“) donijelo
          


ZAKLJUČAK
o potrebi proširenja objekta Osnovne škole Brezovica i izgradnji novog objekta škole

1. Vijeće Gradske četvrti Brezovica je raspravljalo o potrebi proširenja objekta Osnovne škole Brezovica i izgradnji novog objekta škole zbog doseljavanja stanovništva, demografskog rasta i planiranog uvođenja jedno smjenske nastave u škole. Vijeću se obraćaju roditelji upozorenjem na povećanje broja učenika i problem s nedostatkom školskog prostora u centralnom objektu Osnovne škole Brezovica (Brezovička cesta 98a). 

1. Vijeće predlaže da se u budućnosti planira proširenje objekta Osnovne škole Brezovica (Brezovička cesta 98A) s četiri razreda i sanitarnim čvorom i izgradnji novog objekta škole. 

1. Vijeće ističe žurnu potrebu organizaciju sastanka na kojem bi se predstavnicima Osnovne škole Brezovica i Vijeća Gradske četvrti Brezovica od strane Gradskog ureda za obrazovanje, sport i mlade izložili strateški planovi i predviđanja po pitanju organizacije osnovnoškolskog obrazovanja na području Gradske četvrti Brezovica.

1. Ovaj se zaključak dostavlja Gradskom uredu za obrazovanje, sport i mlade, Gradonačelniku Grada Zagreba g. Tomislavu Tomaševiću i njegovim zamjenicima.


Ad. 2.  Prijedlog zaključka o inicijativi za izmjenu Odluke o komunalnom doprinosu

         Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka daje na glasovanje.
          Vijeće je jednoglasno (9 „za“) donijelo 


ZAKLJUČAK
o inicijativi za izmjenu Odluke o komunalnom doprinosu

1. Vijeće Gradske četvrti Brezovica je raspravljalo o potrebi izmjene Odluka o komunalnom doprinosu (Službeni glasnik Grada Zagreba 4/19, 22/20, 42/23) kojom je preuzeto definiranje zona uređenost i opremljenosti komunalnom infrastrukturom sukladno prethodnoj Odluci o komunalnom doprinosu (Službeni glasnik Grada Zagreba 10/10, 20/10, 5/12, 15/12, 17/12, 6/13, 15/13, 17/13 – pročišćen tekst i 22/14). Izmjenom Odluke na 35. sjednici, 29. ožujka 2012., Gradska Skupština Grada Zagreba je prostor u Brezovici (zonu obuhvata UPU USA škola) suprotno svim kriterijima uređenost i opremljenost zona komunalnom infrastrukturom prenijela iz zadnje zone u prvu, izjednačivši dio prostor Brezovice s Donjim i Gornjim Gradom.

2. Vijeće Gradske četvrti Brezovica predlaže izmjenu Odluke o komunalnom doprinosu (Službeni glasnik Grada Zagreba 4/19, 22/20, 42/23) na način da se: u članku 5. u I. zoni, iza riječi: "Selske" izbrišu se riječi: "te gradski prostor površine 30,79 ha omeđen na sjeveroistoku: SI međom k.č.br. 2885 i 2884, k.o. Brezovica; na jugoistoku: kanalom k.č.br. 4150, k.o. Brezovica; na jugozapadu: južnom međom k.č.br. 3104, putom k.č.br. 4160/1 i putom k.č.br. 2955, k.o. Brezovica; na sjeverozapadu: SZ međama k.č.br. 2940 i 2945, JZ međom k.č.br. 2946, kanalom k.č.br. 2948 i Desprimskom ulicom, I. odvojkom, k.č.br. 2207, k.o. Brezovica".

3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo i komunalne poslove te Gradonačelniku Grada Zagreba.

Ad. 3. Prijedlog zaključka davanju mišljenja o Nacrtu prijedloga Odluke o prostorima mjesne samouprave

Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka daje na glasovanje.
          Vijeće je jednoglasno ( 7 „za“, 1 „protiv“ i 1 „suzdržan“) donijelo 


Z A K L J U Č A K
o davanju mišljenja o Nacrtu prijedloga Odluke o prostorima mjesne samouprave


1. Vijeće Gradske četvrti Brezovica upoznalo se s Nacrtom prijedloga Odluke o prostorima mjesne samouprave.

1. Vijeće Gradske četvrti Brezovica traži da se u Nacrtu prijedloga Odluke o prostorima mjesne samouprave izmjeni na sljedeći način:

U članku 2. „Prostore mogu koristiti bez naknade u terminima u kojima se ne ometa rad tijela gradskih četvrti i rad tijela mjesnih odbora:
a)	gradska upravna tijela i gradske ustanove
b)    vijeća gradskih četvrti i vijeća mjesnih odbora za provođenje aktivnosti od interesa za područje te gradske četvrti, odnosno mjesnog odbora
c)	pravne osobe i fizičke osobe obrtnici koje provode programe u organizaciji/suorganizaciji s Gradom Zagrebom i vijećima gradskih četvrti i vijećima mjesnih odbora
d)	političke stranke ili kandidacijske liste grupe birača koje su zastupljene u sazivu vijeća gradske četvrti i/ili mjesnog odbora na čijem se području  prostor nalazi (najviše jednom tjedno u trajanju do 180 minuta u vremenu od 8 do 22 sata) 
e)   pravnim osobama unutar Katoličke Crkve,
temeljem zahtjeva koji se podnosi vijeću mjesnog odbora, a o kojem vijeće mjesnog odbora odlučuje zaključkom.

U terminima preostalim nakon korištenja iz stavka 1. ovog članka, redovito korištenje prostora bez naknade može se odobriti i drugim pravnim osobama temeljem javnog poziva iz članka 3. ove odluke.

U terminima preostalim nakon korištenja iz stavaka 1. i 2. ovoga članka prostori bez naknade na području gradske četvrti, odnosno mjesnog odbora daju se na jednokratno korištenje pravnim osobama i fizičkim osobama obrtnicima koji provode aktivnosti od javnog interesa za određeni mjesni odbor i/ili gradsku četvrt, organizacijama civilnog društva koje djeluju na području određene gradske četvrti i/ili mjesnog odbora, samo uz valjano opravdanje.

    Iznimno od stavka 3. ovoga članka, jednokratno korištenje prostora uz naknadu može se 
    odobriti i drugim pravnim i fizičkim osobama u osobne svrhe.”

    U članku 11.  “Redovito korištenje prostora korisniku se može odobriti u trajanju do 500 
    minuta u vremenu od 8:00 do 23:00 sata, više puta tjedno, na određeno vrijeme, a najduže 
    do jedne godine.”

U članku 13. “Ako vijeće mjesnog odbora utvrdi da korisnik ne koristi odobrene termine 
duže od 120 dana i/ili ih koristi suprotno svrsi i namjeni za koju je korištenje odobreno, bez 
odgode će o tome obavijestiti područni odsjek. Područni odsjek  po traženju vijeća mjesnog 
odbora pisanim putem šalje opomenu korisniku, a u slučaju opetovanog nekorištenja 
prostora u odobrenim terminima i/ili ih koristi suprotno svrsi i namjeni za koju je korištenje 
odobreno, stavit će izvan snage 
zaključak kojim se odobrava korištenje prostora.”

U članku 15. “Jednokratno korištenje prostora odobrava predsjednik vijeća mjesnog 
odbora ili član vijeća mjesnog odbora kojeg vijeće za to ovlasti. Predsjednik vijeća 
odnosno ovlašteni član vijeća mjesnog odbora dužan je na sljedećoj sjednici izvijestiti 
članove vijeća mjesnog odbora o dodijeljenim terminima.” 

3. Ovaj će Zaključak biti dostavljen Gradskom uredu za mjesnu samoupravu, promet, civilnu 
zaštitu i sigurnost.


Ad. 4. Prijedlog zaključka o davanju mišljenja o Nacrtu prijedloga Zaključka o popisu ulica po zonama

Predsjednik Vijeća Tomislav Cavrić konstatira da su članovi Vijeća primili Prijedlog zaključka, obrazlaže isti te otvara raspravu. 
Budući da se nitko ne javlja za riječ, Prijedlog zaključka daje na glasovanje.
           Vijeće je većinom glasova (8 „za“ i 1 „protiv“) donijelo 


Z A K L J U Č A K
o davanju mišljenja o Nacrtu prijedloga Zaključka o popisu ulica po zonama


1. Vijeće Gradske četvrti Brezovica upoznalo se s Nacrtom prijedloga Zaključka o popisu ulica po zonama.

2. Vijeće je suglasno s Nacrtom prijedloga Zaključka o popisu ulica po zonama. 

3. Vijeće upozorava da kratki rok za davanje mišljenja u ljetnim mjesecima može dovesti da Vijeća gradskih četvrti o čijem prostoru se radi se neće stići očitovati.

4. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.


Ad. 5. Prijedlog Prioriteta Plana komunalnih aktivnosti Gradske četvrti Brezovica u 
2025.

Predsjednik Vijeća Tomislav Cavrić konstatira da su članovi Vijeća primili Prijedlog prioriteta, obrazlaže isti te otvara raspravu. Budući da se nitko ne javlja za riječ, Prijedlog prioriteta daje na glasovanje. Vijeće je većinom glasova (9 „za“) donijelo 

Prioritete Plana komunalnih aktivnosti Gradske četvrti Brezovica u 2025.
(Prioriteti se prilažu ovom zapisniku i njegov su sastavni dio).


Ad. 6. Prijedlog zaključka o davanju mišljenja na prijedlog izmjene Prostornog plana Grada Zagreba na traženje građanke I.T.

Predsjednik Vijeća Tomislav Cavrić konstatira da su članovi Vijeća primili Prijedlog zaključka, obrazlaže isti te otvara raspravu. 
Budući da se nitko ne javlja za riječ, Prijedlog zaključka daje na glasovanje.
           Vijeće je većinom glasova (6 „za“ 3 „suzdržana“) donijelo 

ZAKLJUČAK
o davanju mišljenja na prijedlog izmjene Prostornog plana Grada Zagreba na traženje građanke I.T.



1. Vijeće Gradske četvrti Brezovica je raspravljalo o zaključku Mjesnog odbora Odranski Obrež koji je donesena na 38. sjednici, 26. lipnja 2024. na zahtjev građanke I. T. da se planirana neizgrađena prometnica kod Obreške ceste k.br. 4 spoj s Prigradskom ulicom (k.č. 1001/2 K.O. Odranski Obrež novi) izbriše iz Prostornog plana Grada Zagreba. Vijeće smatra da je postojeći spoj Obreške ceste s Prigradskom ulicom dostatan za promet i kako se vlasnike parcela u budućnosti na kojima se planira izgradnja prometnice dovodi u nejednak položaj po pitanju korištenja vlastitih parcela. 

1. Vijeće je suglasno sa zaključkom Odranskog Obreža da u budućnosti planirana prometnica koja bi spajala Obrešku cestu i Prigradsku ulicu izbriše iz Prostornog plana Grada Zagreba  budući da već postoji koridor kretanja preko Obreškog mosta u smjeru sjever – jug. 

1. Ovaj će Zaključak biti dostavljen Gradskom uredu za gospodarstvo, ekološku održivost i strategijsko planiranje – Sektoru za strategijsko i prostorno planiranje.

Ad. 7. Prijedlog zaključka o postavljanju javnih satova na području Grada Zagreba

Predsjednik Vijeća Tomislav Cavrić konstatira da su članovi Vijeća primili Prijedlog zaključka, obrazlaže isti te otvara raspravu. 
Budući da se nitko ne javlja za riječ, Prijedlog zaključka daje na glasovanje.
           Vijeće je većinom glasova (9 „za“) donijelo 


Z A K L J U Č A K
o prijedlogu postavljanja javnih satova na području Grada Zagreba


1. Vijeće Gradske četvrti Brezovica zaprimilo je zahtjev od Gradskog ureda za obnovu, izgradnju, prostorno uređenje, graditeljstvo i komunalne poslove da se očituje o potrebi postave javnog sata na području Gradske četvrti Brezovica.

2. Vijeće Gradske četvrti Brezovica predlaže postavu javnog sata u Brezovici, između Osnovne škole Brezovica (Brezovička cesta 98a) i Nogometnog kluba Brezovica (Brezovička cesta 98b).

3. Ovaj se zaključak dostavlja Gradskom ureda za obnovu, izgradnju, prostorno uređenje, graditeljstvo i komunalne poslove.


Ad. 8. Rasprava o izradi projektnog zadatka za izgradnju objektu u Centru naselja zdravstvene i društvene namjene

Predsjednik Vijeća informirao članove Vijeća o održanom sastanku s predstavnicima Doma zdravlja Zagreb – centar i Gradskog ureda za socijalnu zaštitu, zdravstvo, branitelje i osobe s invaliditetom. Na sastanku se raspravljalo mogućnosti izgradnje ambulante na dvije parcele. Na sastanku je dobio informaciju kako postoji mogućnost u mreži za rad još jednog tima obiteljske medicine te za pedijatra i ginekologa. Kada će se to moći realizirati pitanje je, ali ako se ide u izgradnju novog objekta, onda se ti sadržaji mogu predvidjeti s obzirom na povećavanje stanovništva. Informirali su ga o dugotrajnosti procesa ugovaranja usluge s HZZO-om. U tom procesu potrebno je skupiti određen broj potpisa, npr. za ginekološki ambulantu je potrebno 1.500 potpisa. Gradski ured za socijalnu zaštitu, zdravstvo, branitelje i osobe s invaliditetom dostavio upit prema Hitnoj pomoći. Napravljena je analiza s njihove strane (broj intervencija/prostorna udaljenost) iz koje je utvrđeno da ne postoji potreba da se locira tim hitne pomoći u Brezovici. Tim iz Sigeta može pokriti područje Brezovice te ne postoji vremensko značajna razlika u dolasku na intervenciju.
Tomislav Cavrić predložio je na sastanku da baza ovog projekta bude zdravstvo, ali da bi po njemu imalo smisla da se napravi dio objekta koji bi mogla koristiti zajednica. Članovi Vijeća raspravljali su o potrebi osiguravanje dodatnih usluga u objektu ambulante koja bi se gradila kao što su logoped, zubar i fizijatar. 
 Tomislav Cavrić, rekao je da se na sastanku postavilo pitanje osiguravanja zamjenskog prostora za rad ambulante. Članovi Vijeća raspravljali su o mogućnosti najma prostora te potencijalne lokacije gdje bi se izmjestila ambulanta tijekom radova na izgradnji ambulante u Brezovici. 


Ad. 9. Pitanja, prijedlozi i obavijesti
	
[bookmark: _GoBack]	Član Vijeća Ivica Kovačić zamolio je da se nadležnom gradskom uredu uputi upit o mogućnosti realizacije zaključka Vijeća Gradske četvrti Brezovica kojim se tražila uspostave nove autobusne linije Savski most – Brezovica – Brebernica – Donji Dragonožec.
	Član Vijeća Srećko Tartar postavlja upit o uređenju Grančarske ulice i o tome je li stigao odgovor na upit o mogućnosti izgradnje dječjeg vrtića u Kupinečkom Kraljevcu.
	Tomislav Cavrić zatražio je da se dostave upiti članova Vijeća.
	Petar Vukelić informira da je odluka o odabiru ponuditelja potpisana, ali ugovor nije još sklopljen s izvođačem. Iz Gradskog ureda za obnovu, izgradnju, prostorno uređenje, graditeljstvo i komunalne poslove dobio je povratnu informacijama da će pokrenuti radove deset dana nakon što prime ugovor. 
	Članica Vijeća Marina Pucević izvještava o problemima KUD-a Sv. Ana Odranski Obrež s prostorom, moli da se inicira rješavanje tog problema.
Budući da se nitko ne javlja za riječ, predsjednik Tomislav Cavrić zahvaljuje članovima Vijeća na radu te zaključuje 40. sjednicu Vijeća Gradske četvrti Brezovica.



            Dovršeno u 19:10 sati.

            KLASA: 024-08/24-002/188
            URBROJ: 251-13-11-8/008-24-2
            Brezovica, 19. srpnja 2024.
 
Zapisnik izradio:
Matej Šipura


                                                                                                           Predsjednik
                                                                                                    Vijeća Gradske četvrti
                                                                                                              Brezovica

                                                                                       Tomislav Cavrić, mag.ing.el.techn.inf.

Izvješće o glasanju na 40. sjednici Vijeća Gradske četvrti Brezovica
19. srpnja 2024.

	
Članovi Vijeća
	Točka
1.
	Točka
2.
	Točka
3.
	Točka
4.
	
Točka
5.
	
Točka 6.
	
Točka
 7. 
	
Točka
 8.
	
Točka
 9.

	IRENA BOROVINA
	
	
	
	
	
	
	
	
	

	TOMISLAV CAVRIĆ
	+
	+
	+
	+
	+
	+
	
	
	

	ZDRAVKO HARMICAR
	+
	+
	0
	+
	+
	0
	
	
	

	VLADIMIR IVIČEK
	+
	+
	+
	+
	+
	0
	
	
	

	ZLATKO KATULIĆ
	+
	+
	-
	+
	+
	+
	
	
	

	IVICA KOVAČIĆ
	+
	+
	+
	+
	+
	+
	
	
	

	IVICA MAVRAČIĆ
	+
	+
	+
	+
	+
	+
	
	
	

	MARINA PUCEVIĆ
	+
	+
	+
	0
	+
	+
	
	
	

	IVAN PUCKO
	+
	+
	+
	+
	+
	+
	
	
	

	SREĆKO TATAR
	+
	+
	+
	+
	+
	0
	
	
	

	NENAD ŽUGAJ
	
	
	
	
	
	
	
	
	






*  ZA =  +
PROTIV =  -
SUZDRŽAN =  0
NIJE PRISUTAN = prekrižen
